वरिष्‍ठ पत्रकार और कन्‍नड दैनिक विजया कर्नाटक के संपादक ई राघवन का शनिवार को निधन हो गया है. वे 61 साल के थे. वे पिछले चार दशक से पत्रकारिता में सक्रिय थे. राघवन ने अपने करियर की शुरुआत 1971 में इंडियन एक्‍सप्रेस, मैसूर के साथ की थी. वे लम्‍बे समय तक इस अखबार से जुड़े और बंगलुरू में अखबार के ब्‍यूरोचीफ भी बने. वे टाइम्‍स ऑफ इंडिया और इकोनामिक टाइम्‍स के भी संपादक रहे. रिटायरमेंट के बाद भी वे टाइम्‍स ग्रुप से जुड़े हुए थे.